Άντριους Κουμπίλιους

Ο Άντριους Κουμπίλιους (Andrius Kubilius) είναι Λιθουανός πολιτικός, πρωθυπουργός της χώρας του από τις 27 Νοεμβρίου του 2008 ως τις 22 Νοεμβρίου 2012. Υπήρξε για μία ακόμη φορά πρωθυπουργός, το 1999.LR Vyriausioji rinkimų komisija. Lietuvos Respublikos Seimo rinkimai . Retrieved on 24-11-2008 Μιλά λιθουανικά, ρωσικά και αγγλικά. Η σύζυγός του είναι βιολίστρια στην Εθνική Συμφωνική Ορχήστρα της Λιθουανίας και έχουν δύο γιους. Διετέλεσε πρόεδρος του συντηρητικού κόμματος Ένωση Μητέρα Πατρίδα- Λιθουανοί Χριστιανοδημοκράτες από το 2003 εως το 2015.

 Πρώτα χρόνια 
Γεννήθηκε στο Βίλνιους στις 8 Δεκεμβρίου του 1956. Ολοκλήρωσε τη δευτεροβάθμια εκπαίδευση στο 22ο Γυμνάσιο-Λύκειο του Βίλνιους. Στη συνέχεια εγγράφηκε στο πανεπιστήμιο της γενέτειράς του και σπούδασε Φυσικός, ως το 1979. Συνέχισε την ακαδημαϊκή του καριέρα στο Εθνικό Πανεπιστήμιο του Βίλνιους, από το 1981 ως το 1984.

 Πολιτική καριέρα 
Έγινε μέλος του κινήματος Sąjūdis και ανέλαβε και εκτελεστικό αξίωμα στο συμβούλιο του εν λόγω κινήματος. Εξελέγη βουλευτής μετά την επανάκτηση της ανεξαρτησίας της χώρας του. Το 1993 έγινε μέλος του κόμματος Ένωση Μητέρα Πατρίδα. Το 2003 εξελέγη πρόεδρος του κόμματος, διαδεχόμενος το Βιτάουτας Λαντσμπέργκις.

 Πρωθυπουργός 
 Πρώτη πρωθυπουργική θητεία 
Ο Κουμπίλιους έγινε για πρώτη φορά πρωθυπουργός στις 3 Νοεμβρίου του 1999. Η πρώτη του θητεία διήρκεσε μόλις ένα χρόνο. Διαδέχθηκε την Ιρένα Ντεγκουτιένε. Στις 9 Νοεμβρίου του 2000 η πρώτη του θητεία έλαβε τέλος και τον διαδέχθηκε στην πρωθυπουργία ο Ρολάντας Πάκσας.

 Δεύτερη πρωθυπουργία 
Ο πρώην πρωθυπουργός οδήγησε το κόμμα του Ένωση Μητέρα Πατρίδα- Λιθουανοί Χριστιανοδημοκράτες στις βουλευτικές εκλογές του 2008. Οι εκλογές διεξήχθησαν στις 12 ΟκτωβρίουCity Press - ΛΙΘΟΥΑΝΙΑ: Προβάδισμα συντηρητικών στις εκλογές και στις 28 Οκτωβρίου και σε αυτές οι Συντηρητικοί πέτυχαν νίκη επί των Σοσιαλδημοκρατών. Ο Κουμπίλιους έγινε ο κύριος υποψήφιος για να διαδεχθεί τον έως τότε πρωθυπουργό, Γκεντίμινας Κιρκίλας. Στις 27 Νοεμβρίου του 2008 διορίστηκε πρωθυπουργός από το Κοινοβούλιο (Seimas). Έλαβε 89 ψήφους υπέρ, 27 κατά και υπήρχαν 16 αποχές.L.rytas A.Kubilius į premjerus - užtikrinta persvara  Retrieved στις 27-11-2008 Στις 28 Νοεμβρίου ο διορισμός του επισημοποιήθηκε, καθώς εγκρίθηκε και από τον πρόεδρο Βάλντας Άνταμκους.Kubilius confirmed as new Lithuanian prime minister : Europe World

Τον διαδέχθηκε στην πρωθυπουργία ο Άλγκιρντας Μπουτκεβίτσιους.

 Παραπομπές 

 Εξωτερικοί σύνδεσμοι 

 Ο πολιτικός στον επίσημο ιστότοπο της Seimas (Βουλή)
 Προσωπικό ιστολόγιο

Κατηγορία:Πρωθυπουργοί της Λιθουανίας